2 eskwelahan hinabonan sa Polangui
An pinakabagong victima sarong eskwelahan na namumugtak sa Barangay Centro kan banwaan na ini.
Base sa sumbong ni Ma. Alma Chavez y Verga, asin Fatima Colocar y Borja, an saindang mga classrooms iyo an kinursunada kan mga parasalakat.
Nadiskubre kan mga eskwela na an nagsalakat naglaog sa likod na parte kan bintana, sa paagui kan pagraot kan mga dahon kan mga jalousies.
Linalay kan mga parahabas an DVD player na kantidad P2,000; speaker na P800 asin 10 metros na wire na kantidad P600.
Afuera kan sinambit na gamit, dae pa pinatawad kan mga parahabon si mga school supplies, arog kan coupon bond asin iba pang clase nin papel, na may carculadong valor na P600.
Ikinapungot na entero kan mga magurang sa sinambit na eskwelahan an pangyayari na maski saradit na gamit, na importante sa pagtukdo kan mga aki an dae na pinapatawad kan mga para-ikit.
Ipinaabot na an baretang ini sa atensiyon kan mga awtoridad asin sa mga oficiales kan barangay, tanganing hagadon an saindang tabang.
Nagtutubod an mga awtoridad digdi na residente man sana digdi an responsable sa paghabon.—BICOLSTANDARD.COM
ceb_Latn war_Latn war_Latn war_Latn war_Latn war_Latn war_Latn ceb_Latn war_Latn